Glochidion ramiflorum

Glochidion ramiflorum, olim Phyllanthus ramiflorus (Forster et Forster) et Bradleia Glochidion (Gaertner), est species plantarum florentium familiae Phyllanthacearum, a Vanuatu ad Insulas Marchionis endemica.

Planta est parva arbor monoecia ad 10 m alta. Folia sunt simplicia, alterna, laminis lanceolatis ellipticisve, plerumque 4–15 cm longa. Flores sunt minuti, unisexuales, flavi, in fasciculis axillaribus, 4–9 floribus per fasciculum. Fructus est globosa capsula depressa, rotae similis, 6–12 mm lata, viridis matura, in nonnullas sectiones findens, quaque sectione duo semina rubra continenti.

In nonnullis locis, planta usus medicinales habet. In Samoa, infusio corticis rasi foliorumve obtritorum bibitur potio, vel ius ex foliis mansis in os infantis ad inflammationes oris curandas stillatur—Tongana quoque medicina (Whistler 1996:77).

 Bibliographia 
 Banks, Joseph. Florilegium. Pars 31, Pictura 651.
 Whistler, W. Arthur. 1996. Samoan Herbal Medicine. Honolulu: Isle Botanica. ISBN 0-9645426-2-5. 
 Yuncker, T. G. 1945. Plants of the Manua Islands. Bulletin 184. Honolulu: Bernice P. Bishop Museum. 

 Nexus externi 
 Flora Sinae

Categoria:Flora Niuis
Categoria:Flora Polynesiae Francicae
Categoria:Flora Samoae
Categoria:Flora Tongae
Categoria:Flora Vitiorum
Categoria:Glochidion
Categoria:Plantae medicinales
Categoria:Taxa J. R. Forster
Categoria:Taxa G. Forster